Nicanor Zabaleta

Nicanor Zabaleta Zala (Donostia, Gipuzkoa, 1907ko urtarrilaren 7a – San Juan de Puerto Rico, Puerto Rico, 1993ko martxoaren 31) musikaria izan zen, harpa-jotzaile gisa mundu osoan famatua.

 Bizitza 
Donostiako kontserbatorioan hasi zituen musikako ikasketak, eta Madrilen segitu zituen gero. 1923. urtean Parisa joan zen, eta M. Tournierrekin osatu zituen harpa-ikasketak. M.S. Rosseau eta E. Cools musikagileekin konposizioa ikasi zuen. 1933. urtean Bilbon jo ondoren, kontzertuak ematen hasi zen Europa eta Amerika osoan. Ospea eta arrakasta handia lortu zuen mundu osoan. Teknika miresgarria zuen, eta harparen baliabideak berritzeko ahalegin handiak egin zituen: berak erabili zuen aurreneko aldiz zortzi pedaleko harpa, zazpikoaren ordez. Musikagile askok idatzi zituzten lanak Zabaletarentzat: J.M. Damase, D. Milhaud, H. Villa-Lobos, J. Rodrigo, eta A. Ginasterak, besteak beste. Bestalde, ikerketa-lan handia egin zuen, eta XVI-XVIII. mendeetako espainiar eta portugaldar musikagileen lanak berreskuratu zituen.

 Ikus, gainera 
 Euskal musika klasikoa
 Donostiar ezagunen zerrenda

 Erreferentziak 

Kategoria:San Fernandoko Arte Ederren Errege Akademiaren akademikoak
Kategoria:Harpa-jotzaileak
Kategoria:Euskal Herriko musikari klasikoak
Kategoria:Donostiako musikariak
Kategoria:Polloeko hilerrian lurperatutakoak